open-index/open-wikipedia-markdown huggingface dataset:
Organizácia amerických štátov

right|thumb|Členské krajiny

**Organizácia amerických štátov** (**OAS**, v angl. Organization of American States, v šp. Organización de los Estados Americanos) je medzinárodná organizácia so sídlom vo Washingtone v USA. Má 35 členov. 

Jej počiatky sa datujú od roku 1890, kedy bola založená ako **Medzinárodná konferencia amerických štátov**. V roku 1910 bola premenovaná na **Úniu amerických republík**. Po druhej svetovej vojne sa stal jej súčasťou systém kolektívnej bezpečnosti známy ako **Medziamerická dohoda o vzájomnej pomoci** alebo **Dohoda z Ria**, podpísaná v roku 1947 v Rio de Janeiro.

Dnešnú podobu organizácia dostala v roku 1948. Založilo ju 21 štátov. Dnes sú jej členmi všetky nezávislé štáty Ameriky. Neskôr sa pridali:
* Barbados (1967)
* Trinidad a Tobago (1967)
* Jamajka (1969)
* Grenada (1975)
* Surinam (1977)
* Dominika (1979)
* Svätá Lucia (1979)
* Antigua a Barbuda (1981)
* Svätý Vincent a Grenadíny (1981)
* Bahamy (1982)
* Svätý Krištof a Nevis (1984)
* Kanada (1990)
* Belize (1991)
* Guyana (1991)

Kuba má pozastavené členstvo od roku 1962. Znamená to, že Kuba neprestala byť členom, ale jej súčasná vláda nemá právo pôsobiť na pôde OAS. Ako členský štát je však Kuba monitorovaná vo všetkých oblastiach a krajina vždy figuruje aj v pravidelnej správe OAS o ľudských právach.

OAS riadi jej generálny tajomník, ktorým je v súčasnosti bývalý čilský minister zahraničných vecí José Miguel Insulza.

Pôvodne založená na boj proti šíreniu komunizmu, OAS sa po skončení Studenej vojny rýchlo prispôsobila na riešenie nových výziev. Medzi jej ťažiskové činnosti dnes patria:

* podpora demokracie: prebieha najmä prostredníctvom pozorovateľských misií počas volieb,
* mierové misie: najznámejšie boli v Nikarague, Suriname, Haiti a Guatemale,
* sprostredkovacie misie pri riešení pohraničných sporov: v súčasnosti OAS rieši spory medzi Guatemalou a Belize a medzi Peru a Ekvádorom,
* boj proti terorizmu: buduje jednotný americký front na boj proti terorizmu,
* podpora voľného obchodu: OAS je jednou z organizácií podieľajúcich sa na návrhu dohody, ktorá by založila **Americkú dohodu o voľnom obchode** (angl. Free Trade Area of the Americas, **FTAA**), ktorá vytvorí trh siahajúci od Aljašky po Ohňovú zem,
* boj proti drogám: v roku 1986 bola ako koordinačný orgán založená komisia koordinujúca spoločné úsilie a cezhraničnú spoluprácu v tejto oblasti.

## Externé odkazy
* oficiálna stránka OAS

Organizácia amerických štátov
Ferdinand I.

**Ferdinand I.** môže byť

* Ferdinand I. (Kastília) (po 1016 - 1065)
* Ferdinand I. (Portugalsko) (1345 - 1383)
* Ferdinand I. (Aragónsko), (1380 - 1416)
* Ferdinand I. (Braganza), vojvoda z Braganzy (1403 - 1478)
* Ferdinand I. (Neapolsko) (1423 - 1494)
* Ferdinand I. (Svätá rímska ríša) (1503 - 1564)
* Ferdinand I. Medici, toskánsky veľkovojvoda, (1549 - 1609)
* Ferdinand I. (Kráľovstvo oboch Sicílií) (1751 - 1825) (v Neapolsku vládol ako *Ferdinand IV.* a v Sicílsku ako *Ferdinand III.*)
* Ferdinand I. (Parma), vojvoda z Parmy, Piacenzy a Guastally, (1751 - 1802)
* Ferdinand I. (rakúsky cisár) (1793 - 1875), (český a uhorský kráľ ako *Ferdinand V.*)
* Ferdinand I. (Bulharsko) (1861 - 1948)
* Ferdinand I. (Rumunsko) (1865 - 1927)

Kategória:Rozlišovacie stránky – Panovník
Alfredo Cristiani

thumb|right|Alfredo Cristiani
**Alfredo Cristiani Burkard** (* 1948) je salvádorský politik a ekonóm, bol prezident Salvádoru v rokoch 1989 až 1994. Cristiani je konzervatívec, uznávaný aj ako mierotvorca, lebo počas svojej vlády sa zaslúžil o ukončenie polstoročného obdobia, kedy v Salvádore bojovali o moc vojenské diktatúry s ľavicovými guerillami. 16. januára 1992 podpísal s nimi mierovú dohodu v mexickom Chapultepecu.

Kategória:Narodenia v 1948
Kategória:Prezidenti Salvádora
Kategória:Salvádorskí politici
Elías Antonio Saca

**Elías Antonio Saca González** (* 9. marec 1965, Usulután) je salvádorský novinár, podnikateľ, konzervatívny politik a prezident v rokoch 2004 až 2009. Je potomkom palestínskych prisťahovalcov. Presadzuje princípy trhovej ekonomiky a spojenectvo s USA.

## Iné projekty

Kategória:Prezidenti Salvádora
Kategória:Salvádorskí politici
Monopol ponuky

**Monopol ponuky** alebo **monopol** (gr. *mono(μονό)*, jediný + *polο (πωλώ)*, predávať) je v ekonómii stav, kedy je na konkrétne vymedzenom trhu iba jediný dodávateľ (monopolista) konkrétneho statku alebo služby. Tento dodávateľ môže byť jednoduchý podnik ale aj napríklad kartel, trust a podobne. Opačná situácia (keď je na trhu iba jeden odberateľ) sa označuje ako monopol dopytu alebo monopson.

V širšom zmysle sa ako monopol niekedy označuje stav, kedy má dodávateľ výsadné postavenie realizované špecificky vysokou cenou; v tomto zmysle majú monopol aj jednotlivé subjekty duopolu, triopolu a podobne.

Zákonný monopol je stav, kedy je výlučné postavenie dodávateľa stanovené zákonom. Štát môže zákonom stanoviť, že takýmto dodávateľom bude on alebo ním zriadená organizácia. Vtedy ide o štátny monopol. 

Zástancovia trhovej ekonomiky presadzujú takú hospodársku politiku, v ktorej je priestor pre vznik a udržanie monopolov akéhokoľvek druhu čo najmenší. V koncepte ideálnej trhovej ekonomiky má podľa liberálnych ekonómov štátny monopol miesto iba v oblasti ozbrojených síl, súdnictva a zahraničnej politiky.

Kategória:Mikroekonómia
Salvádorčania

**Salvádorčania** (špan. *Salvadoreños*) sú obyvatelia Salvádora alebo osoby pochádzajúce z tejto krajiny.

## Referencie

## Pozri aj
* Demografia Salvádora

Kategória:Salvádor
Psycho (film z roku 1960)

***Psycho*** je film  režiséra Alfreda Hitchcocka z roku 1960. Je nakrútený podľa rovnomenného románu Roberta Blocha.

Film sleduje sekretárku Marion Crane (Janet Leigh), ktorá sa po sprenevere peňazí ukryje v odľahlom moteli, ktorého manažérom je mentálne nestabilný Norman Bates (Anthony Perkins).

Po premiére film získal od kritikov zmiešané reakcie, ale dnes je považovaný za jeden z najlepších filmov všetkých čias.

## Obsadenie
* Anthony Perkins ako Norman Bates
* Janet Leigh ako Marion Crane
* Vera Miles ako Lila Crane
* John Gavin ako Sam Loomis
* Martin Balsam as Milton Arbogast

## Externé odkazy
* 
* 

Kategória:Filmy USA
Kategória:Filmy z 1960
Kategória:Filmy podľa názvu
Brian Laudrup

**Brian Laudrup** (* 22. február 1969, Viedeň, Rakúsko) je bývalý dánsky profesionálny futbalista, ktorý v roku 1992 vyhral Majstrovstvá Európy za dánsku reprezentáciu. Bol dôležitou sučasťou tímu Rangers FC, ktorý dominoval v Scottish Premier League v 90. rokoch. 

Pelé ho v roku 2004 zaradil mezi 125 najlepších žijúcich futbalistov sveta. 

## Úspechy
* Dánska liga: 1. miesto: 1987 a 1988
* Dánsky futbalista roka: 1989, 1992, 1995 a 1997
* Euro 92
* Serie A: 1993-94
* Scottish Premier League: 1994–95, 1995–96, 1996–97
* Škótsky pohár: 1995-96
* Škótsky ligový pohár: 1996–97
* Superpohár UEFA: 1998

## Referencie


## Iné projekty

## Externé odkazy
* Brian Laudrup – national team profile  
* Danish Superliga statistics – Brian Laudrup 

Kategória:Dánski futbalisti
Kategória:Hráči Brøndby IF
Kategória:Hráči Bayern München
Kategória:Hráči AC Fiorentina
Kategória:Hráči Rangers F.C.
Kategória:Hráči Chelsea FC
Kategória:Hráči Ajax Amsterdam
Kategória:Hráči Majstrovstiev sveta vo futbale 1998
Kategória:Hráči Majstrovstiev Európy vo futbale 1992
Kategória:Majstri Európy vo futbale
Cuauhtémoc Blanco

**Cuauhtémoc Blanco Bravo** (* 17. január 1973) je  mexický futbalový útočník, ktorý v súčasnosti hrá za tím Lobos de la BUAP v druhej najvyššej mexickej súťaži Liga de Ascenso.

Blanco sú spolu s Ronaldinhom historicky najlepší strelci Poháru konfederácii FIFA, obaja dali po 9 gólov. Ďalej je druhý najlepší strelec Mexickej futbalovej reprezentácie a klubu v ktorom debutoval Club América. Taktiež je druhý najlepší Mexický strelec v turnajoch ako Majstrovstvá sveta vo futbale a Pohár osloboditeľov.

V roku 2010 si zahral v mexickej telenovele *[[Víťazstvo lásky]] (Triunfo del Amor)* ako Juan José "Juanjo" Martínez Robles.

## Úspechy a ocenenia

### Klub

#### Club América
* Liga majstrov CONCACAF: 2006
* Mexická Primera División: 2005
* Campeón de Campeones: 2005

#### Dorados
* Copa MX: 2012 (68. ročník Mexického pohára)

#### Irapuato
* Liga de Ascenso: 2011 (Víťaz druhej ligy)

### Medzinárodné

#### [[Mexické národné futbalové mužstvo|Mexiko]]
* Pohár konfederácií FIFA:1999
* CONCACAF Gold Cup: 1996, 1998

### Individuálne
* Pohár konfederácií FIFA – Zlatá kopačka: 1999
* Pohár konfederácií FIFA – Strieborná lopta: 1999
* Mexický futbalista roka: 2001 – 2002
* Futbalista roka Mexickej Primera División: 1997.1998, 2004 – 2005, 2005 – 2006, 2006 – 2007 
* Najlepší strelec Mexickej Primera División: Invierno 1998
* Najlepšia jedenástka roka MLS: 2008
* Zápas hviezd MLS: 2008
* Gól roka MLS: 2007

Kategória:Osobnosti z Mexika (mesto)
Kategória:Mexickí futbalisti
Kategória:Hráči Club América
Kategória:Hráči Chicago Fire
Kategória:Hráči Majstrovstiev sveta vo futbale 1998
Kategória:Hráči Majstrovstiev sveta vo futbale 2002
Kategória:Hráči Majstrovstiev sveta vo futbale 2010
Jari Litmanen

**Jari Olavi Litmanen** (* 20. február 1971, Lahti, Fínsko) je bývalý fínsky futbalista považovaný za jedného z najlepších futbalistov tejto krajiny. V súčasnosti je hráčom anglického klubu Fulham FC, najväčšie úspechy dosiahol počas pôsobenia v Ajaxe Amsterdam.

## Referencie


## Externé odkazy
*Unofficial site fans Jari Litmanen

Kategória:Fínski futbalisti
Kategória:Hráči Ajax Amsterdam
Kategória:Hráči FC Barcelona
Kategória:Hráči Liverpool FC
Kategória:Hráči FA Premier League
Kategória:Osobnosti na fínskych poštových známkach
Óscar Arnulfo Romero

Svätý **Óscar Arnulfo Romero y Galdámez** (* 15. august 1917, Ciudad Barrios, Salvádor – † 24. marec 1980, San Salvádor) bol salvádorský rímskokatolícky duchovný a štvrtý arcibiskup v San Salvádore. Bol známym odporcom násilia. Jeho zavraždenie vystupňovalo tlak na mierové ukončenie dlhoročných nepokojov v Salvádore.

## Biografia
náhľad|left|Monseñor Óscar Romero 
Narodil sa 15. augusta 1917 v Ciudad Barrios v Salvádore. 4. apríla 1942 bol v Ríme vysvätený za kňaza. 25. apríla 1970 bol bl. pápežom Pavlom VI. vymenovaný za pomocného biskupa Sansalvadorskej arcidiecézy a 21. júna 1970 prijal biskupské svätenie z rúk Girolama Prigioneho, apoštolského nuncia v Salvádore, spolusvätiteľmi boli Luis Chávez, arcibiskup sansalvadorský a Arturo Rivera, pomocný biskup sansalvadorský. 15. októbra 1974 bol preložený do diecézy v Santiago de María, kde pôsobil ako sídelný biskup. 3. februára 1977 ho pápež Pavol VI. menoval za arcibiskupa sansalvadorského, 22. februára 1977 sa ujal funkcie. Funkciu zastával až do smrti 24. marca 1980, keď ho zastrelili na objednávku vlády členovia pravicovej eskadry smrti vedenej Robertom D’Aubuissonom počas slúženia omše v sansalvadorskej nemocnici Božej Prozreteľnosti. Jeho pohreb 30. marca 1980 sa zmenil na politickú demonštráciu. O jeho hrdinskej mučeníckej smrti bol nakrútený film pod názvom Romero.

.

## Proces kanonizácie
V roku 1997 sv. pápež Ján Pavol II. odštartoval beatifikačný proces, čím arcibiskup Romero získal titul Služobník Boží. 3. februára 2015 bol oficiálne pápežom Františkom vyhlásený za mučeníka a 23. mája 2015 bol blahorečený v San Salvadore kardinálom Angelom Amatom, ktorého poveril pápež František.

Pápež František 6. marca 2018 podpísal dekrét o svätorečení Óscara Romera. Slávnostný obrad kanonizácie vykonal pápež František počas slávnostnej svätej omše v nedeľu 14. októbra 2018 na Námestí sv. Petra vo Vatikáne.

## Referencie

## Iné projekty

## Zdroje
* CHENEY, David M.. *Archbishop Bl. Oscar Arnulfo Romero y Galdamez †* [online]. catholic-hierarchy.org, [cit. 2015-07-25]. Dostupné online. 

Kategória:Salvádorskí rímskokatolícki biskupi
Kategória:Obete atentátov
Kategória:Salvádorskí katolícki blahoslavení
Kategória:Blahorečení pápežom Františkom
Kategória:Katolícki svätci majúci sviatok 24. marca
Plácido Domingo

**José Plácido Domingo Embil** (* 21. január 1941, Madrid, Španielsko) známy hlavne ako **Plácido Domingo**, je svetoznámy operný spevák a dirigent  španielskeho pôvodu. Napriek tomu že je známy ako tenorista, začínal tým, že sa uchádzal o barytónové úlohy. Hneď na začiatku svojej kariéry však prešiel na úlohy tenoristov. V súčasnosti mu hlas potemnel a spieva barytónom.

## Kariéra
V rokoch 1962 až 1965 hosťoval Domingo v Izraelskej opere v Tel Avive.

Často býva spolu s José Carrerasom a Lucianom Pavarottim zaraďovaný medzi troch najlepších tenoristov sveta.

Najväčšiu popularitu mu prinieslo jeho už spomínané „členstvo“ v hviezdnom tíme Troch tenorov. Spoločne s José Carrerasom a Lucianom Pavarottim zaspieval na koncerte pri futbalových majstrovstvách sveta v roku 1990, ktorý sa prenášal do celého sveta.

## Referencie


## Pozri aj
* José Carreras
* Luciano Pavarotti
* Peter Dvorský
* The Three Tenors

## Iné projekty

## Externé odkazy
* Oficiálne stránky - www.placidodomingo.com
* Portraits.klassik.com nemecky

Kategória:Tenoristi
Kategória:Španielski dirigenti
Kategória:Španielski operní speváci
Kategória:Držitelia Radu Priateľstva
Kategória:Nositelia Wolfovej ceny za umenie
Kategória:Osobnosti z Madridu
Kategória:Rytieri veľkokríža Radu za zásluhy Talianskej republiky
Kategória:Rytieri veľkokríža Radu Izabely Katolíckej
Kalendár Letných olympijských hier 2008

Nasledujúci kalendár hier je spracovaný podľa programu zverejneného 29. marca 2007. Modré políčka označujú dni, počas ktorých prebiehajú preteky v uvedenom športe. Žlté políčko označuje deň, keď sa uskutočňujú boje o medaily. Číslica označuje počet disciplín daného športu, v ktorých sa finále koná.

## Referencie



Kategória:Letné olympijské hry 2008
Lucie Vondráčková

PhDr. **Lucie Vondráčková** (* 8. marec 1980, Praha) je česká speváčka, divadelná a filmová herečka. 

## Život
Pochádza z umeleckej  rodiny, jej otec Jiří Vondráček je známy muzikant a skladateľ, matka Hana Sorrosová je textárka a teta Helena Vondráčková je speváčka.

Prvýkrát hrala vo filme režiséra Ludvíka Ráža *Území bílých králů*. Zlomovým rokom jej hereckej kariéry bol rok 1992, kedy dostala úlohu dcéry Libuše Šafránkovej v Národnom divadle v hre *Saténový střevíček*.

Vyštudovala hudobno-dramatický odbor na pražskom konzervatóriu a štúdium kulturológie na Filozofickej fakulte UK ukončila diplomovou prácou *„Tradice české pohádky v československé kinematografii“* (Mgr., 2005). Titul doktor filozofie získala za obhajobu práce *„Pohádky v československé kinematografii“* (PhDr., 2006).

Dňa 17. júna 2011 sa v kaplnke sv. Kláry v Troji v areáli Botanickej záhrady vydala za hokejistu Tomáša Plekanca a zmenila si priezvisko na Lucie Plekancová Vondráčková. 4. decembra 2011 sa im v kanadskom Montreali narodil syn Matyáš. 23. júna 2015 sa páru narodil druhý syn Adam. 6. augusta 2018 manželia Plekancovci oznámili rozchod po 7 rokoch manželstva a v septembri 2019 sa v Kanade rozviedli.

## Filmografia
* 1993 *Království květin*
* 1994 *Hrad z písku* 
* 1996 Tu žijú levy
* 1997 *[[Nejasná správa o konci sveta]]*
* 1998 *Šmankote, babičko, čaruj!* 
* 2000 *Na zámku*
* 2001 *Královský slib* 
* 2002 *Ta třetí* 
* 2003 *Malvína*
* 2004 *[[Post Coitum]]*
* 2004 *[[Snowboarďáci]]*
* 2005 *Umění milovat* 
* 2006 *Poslední prázdniny*
* 2007 *[[Kvaska]]*
* 2008 *[[Bathory (film)|Bathory]]*
* 2009 *[[Panelák (seriál)|Panelák]]*
* 2011 *Labyrint* 
* 2012 *Kozí příběh se sýrem* 
* 2013 *[[Babovřesky]]*
* 2014 *Babovřesky 2* 
* 2015 *Babovřesky 3* 
* 2018 *The Perfect Kiss*
* 2019 *Beyond her lens*
* 2019 *Léto s gentlemanem*
* 2020 *Hotel Limbo*
* 2021 *Bůh nepřítel* 
* 2022 *O mě se neboj* 
* 2022 *Nemocnica*
* 2022 *Specialisté* 
* *2023 Ulice*

## Divadlo
* 2003 *Excalibur* (muzikál) 
* 2005 *Muzikál Tajemství* 
* 2008 *Muzikál Touha* 
* 2010 *Ať žije rokenrol* 

## Diskografia
### Štúdiové albumy
* 1993 *Marmeláda* 
* 1994 *Rok 2060* 
* 1995 *Atlantida* 
* 1996 *Malá mořská víla* 
* 2000 *Manon* 
* 2003 *Mayday* 
* 2005 *Průvodce usoužených puberťáků láskou* - e-kniha + 2 piesne, 21.9.2005
* 2005 *Boomerang* 
* 2008 *Fénix* (2 CD)
* 2010 *Dárek *
* 2013 *Oheň*
* 2014 *Duety*
* 2018 *Růže*
* 2021 *Láskověty*
* 2023 *Letokruhy* 
*

### Kompilácie
* 1998 *Best of English version* 
* 2007 *Pelmel 1993 - 2007* 
* 2014 *Hit Tour 2013* CD a DVD 

### Single
* *Manon*
* 2007 *Dance !*

## Video
* 1994 *Marmeláda* - VHS
* 1998 *Video 1997 ... 1993* 
* 2006 *Kliperang* 
* 2011 *2 DVD Lucie Vondráčková* (videoklipy 1993-2011)

## Médiá
* 1996 *Lucka a její cesty* 

## Referencie

## Externé odkazy
* oficiálna stránka
* 
*  (*Kinobox.cz*)
* 
* 

Kategória:České popové speváčky
Kategória:České dabingové herečky
Kategória:České divadelné herečky
Kategória:České filmové herečky
Kategória:České herečky divadelných muzikálov
Kategória:Držitelia Týtý
Kategória:Osobnosti z Prahy
Kategória:Absolventi Filozofickej fakulty Karlovej univerzity
Gorillaz

**Gorillaz** je virtuálna britská hudobná kapela vytvorená v roku 1998 Damonom Albarnom z alternatívnej rockovej kapely Blur a Jamiem Hewlettom, spoluautorom komiksu *[[Tank Girl]]*. Kapela pozostáva zo štyroch animovaných členov: *2D, Murdoc Niccals, Noodle a Russel*. Hudba tejto kapely nesie znaky mnohých hudobníkov, jediný stály prispievateľ je Albarn. Štýlom sa radia k širšiemu alternatívnemu rocku, avšak veľmi ovplyvnenému napríklad britpopom, dubom, hip hopom či popom.

Prvý album kapely vydaný v roku 2001, *[[Gorillaz (album)|Gorillaz]]*, predal viac ako sedem miliónov kópií a tým zapísal kapelu do Guinessovej knihy rekordov ako *Najúspešnejšiu virtuálnu kapelu*. Album bol nominovaný na Mercuryho cenu za rok 2001, ale nominácia bola neskôr zrušená na žiadosť kapely. Ich druhý štúdiový album, *[[Demon Days (album)|Demon Days]]* bol vydaný v roku 2005 a obsahoval piesne ako "Feel Good Inc.", "Dare", "Dirty Harry", "Kids with Guns" či "El Mañana". *Demon Days* sa stal päťkrát platinovým vo Veľkej Británii, dvakrát platinový v Spojených štátoch, bol nominovaný na päť cien Grammy za rok 2006, pričom vyhral kategóriu *Najlepšia popová kolaborácia s vokálmi*. Dohromady oba albumy k roku 2007 prekonali predajnosť 15 miliónov kópií. V marci 2010 vydala kapela tretí štúdiový album Plastic Beach.

V reále sú za postavami skrytí spevák Damon Albarn (člen skupiny Blur), raper Del Tha Funkee Homosapien, Miho Hatori (z Cibo Mato), Kid Koala, Tina Weymouth a Chris Frantz. Koncerty skupiny sú prepojením animovaných sekvencií s hraním živých hudobníkov skrytých za polopriehľadnou stenou alebo nasvietených tak, že diváci vidia len ich siluety.

## Fiktívni členovia
* **2-D** - klávesy, vokály
* **Murdoc Niccals** - basgitara
* **Russel Hobbs** - bicie, perkusie, DJ
* **Noodle** - gitara, vokály

## Diskografia
### Štúdiové albumy
* 2001: *Gorillaz*
* 2005: *Demon Days*
* 2010: *Plastic Beach*
* 2017: *Humanz*
*2018: The Now Now
*2020: Song Machine, Season One: Strange timez
* 2023: Cracker Island

### Kompilácie
* 2002: *G-Sides*
* 2002: *Laika Come Home*
* 2007: *D-Sides*

## Referencie

## Externé odkazy
* Gorillaz.com
* 

Kategória:Hudobné skupiny z 1998
Kategória:Britské hudobné skupiny
Kategória:Interpreti Parlophone
Kategória:Trip-hopové hudobné skupiny
Kategória:Electronica hudobné skupiny
Kategória:Alternatívnohiphopové hudobné skupiny
Kategória:Raprockové hudobné skupiny
Kategória:Anglické elektronické hudobné skupiny
Kategória:Anglické alternatívnorockové hudobné skupiny
Kategória:Držitelia ceny Brit Award
Kategória:Držitelia ceny Grammy
Kategória:Interpreti Warner Bros. Records
Ján Matejko

**Ján Matejko** (* 23. október 1919, Bohunice - †12. máj 1980, Bratislava) bol slovenský maliar a pedagóg.

## Život
Absolvoval Vysokú školu umeleckého priemyslu v Prahe. Pracoval ako pedagóg v odbore všeobecnej technológie maľby na Vysokej škole výtvarných umení v Bratislave. V roku 1960 sa stal docentom. Ako maliar hľadal nové možnosti netradičných materiálov, ich uplatnenie sa vo výtvarnej tvorbe. Jeho dielo je poznačené láskou k rodnému kraju ale aj miestom, kde sa zrodila jeho láska k prírode. Považskú krajinu zobrazuje často v širokých panoramatických zberoch ktoré by mohli byť premietnuté aj do väčších formátov. Pochovaný je na cintoríne v Bohuniciach.

Kategória:Osobnosti z Bohuníc (okres Ilava)
Kategória:Slovenskí maliari
Augustín Pozdech

**Augustín Pozdech** (* 31. júl 1895, Modranka – † 26. december 1960, Pezinok) bol farár blumentálskej farnosti v Bratislave. 

20. apríla 1942 poslal list predsedovi židovskej obce v Budapešti, v ktorom ho žiadal apelovať na svet, aby zachránili aspoň časť slovenských Židov. 

Augustín Pozdech sa narodil 31. júla 1895 v Modranke pri Trnave, v roľníckej rodine. Študoval na gymnáziu v Trnave. Za kňaza bol vysvätený 29. júla 1923 v Innsbrucku. Pôsobil v Trnave, v Podolí a v Leviciach. V roku 1927 sa stal správcom farnosti a v roku 1934 farárom farnosti Bratislava Nové Mesto. Roko 1948 vydal knihu: *Kostol a farnosť Bratislava Nové Mesto*.

List, ktorý bol v mnohých ohľadoch ojedinelým prejavom v radoch slovenského katolíckeho kléru tých čias, doručil pápežský nuncius v Budapešti Rotta štátnemu sekretárovi Sv. stolice kardinálovi Maglionemu 1. mája 1942 a mal nasledovné znenie:

## Život počas komunistického režimu
Keďže odmietol spolupracovať s komunistami, v roku 1949 ho vo vykonštruovanom procese odsúdili na 12 rokov väzenia. V roku 1957 ho prepustili. Zomrel 26. decembra 1960 v kňazskom domove v Pezinku a pochovali ho na Martinskom cintoríne v Bratislave.

## Referencie

## Zdroje
* Actes, zv. VIII., č. 364, s. 524-525 (AES 3619/42, orig.)
* Vatikán a Slovenská republika (1939-1945) Ed. Ivan Kamenec, Vilém Prečan, Stanislav Škovránek (Slovak Akademic Press Brat. 1992), str. 108

Kategória:Slovenskí rímskokatolícki kňazi
Kategória:Politickí väzni komunistického režimu v Česko-Slovensku
Monopol

**Monopol** môže byť:
*všeobecne: výhradné alebo rozhodujúce postavenie jednotlivca, skupiny ľudí, organizácie alebo štátu v nejakej oblasti, napr. mocenský monopol
*v ekonómii:
**monopol ponuky
**stav, kedy je na trhu len jeden dodávateľ a/alebo jeden odberateľ, teda súhrnné označenie pre monopol ponuky, monopol dopytu, obmedzený monopol a bilaterálny monopol
Generálny štrajk

**Generálny štrajk** je štrajk zasahujúci všetky odvetvia alebo ich rozhodujúcu väčšinu. Jeho motívy sú obvykle politické (snaha o odstúpenie vlády alebo o stiahnutie návrhu zákona, o ktorom sa štrajkujúci domnievajú, že ich poškodí, z rokovania parlamentu). Doteraz posledný generálny štrajk na Slovensku sa konal 27. novembra 1989. Jeho cieľom bolo odbúranie mocenského monopolu vtedajšej Komunistickej strany Česko-Slovenska.

Kategória:Práca
Kategória:Štrajky
Martin z Opavy

náhľad
**Martin z Opavy** (* † 1279, Bologna) známy aj ako **Martin z Poľska** bol významný kronikár z 13. storočia. V latinčine je známy aj ako *Frater Martinus Ordinis Praedicatorum* (brat Martin z Dominikánskeho rádu). Narodil sa v Opave, presný dátum nie je známy. 

Od polovice 13. storočia bol aktívny v Ríme ako kazateľ a kaplán pre pápeža Alexandra IV. a jeho následovníkov pápežov Urbana IV., Klementa IV., Gregora X., Inocenta V., Hadriána V. a pápeža Jána XXI., posledného pápeža, ktorý sa objavuje v kronike.

## Ďalšia literatúra
* 

Kategória:Úmrtia v 1279
Kategória:Českí kronikári
Kategória:Osobnosti z Opavy (Česko)
Prekurzor

**Prekurzor** je východisková látka, častica, z ktorej vzniká chemickou premenou výsledný produkt, napr. droga alebo výbušnina.

Kategória:Chemické reakcie
Kategória:Biochemické reakcie
Sadko

[280px|right|thumb|[Ilia Jefimovič Repin - Sadko v podmorskom kráľovstve, 1876]]

**Sadko** () je bájnym hrdinom v slovanskej mytológii, ktorý pochádza z Novgorodu a hrá na gusle.

## Príbeh
Gusliar Sadko sa živil tak, že často hrával na svadobných hostinách. Potom mu ale odmietli za hranie platiť a zostal bez peňazí. Ako sa tak raz smutný prechádzal po brehu rieky, sadol si a začal hrať. Keď skončil, voda sa spenila a objavil sa morský boh. Tak veľmi sa mu páčila Sadkova hudba, že ho pozval, aby hral na hostine v jeho paláci, že sa mu dobre odmení. Sadko pristal a hneď sa aj ocitol na dne mora. Na hostine sa všetci hostia dobre bavili a hoci bol už Sadko unavený, nechceli mu dovoliť prestať hrať. Vtom sa objavil bielovlasý starec a ten mu poradil, že ak roztrhne struny svojich guslí, môže prestať hrať a morský boh mu za odmenu ponúkne jednu zo svojich dcér za ženu. Ale ho varoval, aby si zo všetkých vybral až samú poslednú a vo svadobnú noc aby sa jej ani nedotkol, inak sa už na zem nedostane. Sadko teda roztrhol struny svojho nástroja a hoci morský boh šomral, ponúkol mu za odmenu jednu zo svojich dcér. Dlho si Sadko vyberal, poobzeral si prvú stovku morských panien, potom druhú, tretiu. Ale vybral si až celkom poslednú, ktorá bola zo všetkých najkrajšia. Vo svadobnú noc sa jej ale nechtiac dotkol nohou. Princezná bola taká studená, že sa zobudil. Zistil, že leží na brehu rieky a nohu má ponorenú v ľadovej vode Tá mu zostala už navždy chromá. Vedľa neho ale ležalo vrece zlata a tak si už do smrti žil ako pán.

Podľa niektorých, ak je na mori alebo na rieke búrka, to v skutočnosti Sadko vyhráva na hostine morského boha a ten tancuje.

## Referencie
* Cotterell, A.: Mytológia. Bohovia, hrdinovia, mýty. Slovart Bratislava, 2007

## Iné projekty

Kategória:Slovanská mytológia
Molárna tepelná kapacita

**Molárna tepelná kapacita** (staršie: **molová tepelná kapacita**, **mólová tepelná kapacita**) alebo **molárne teplo** (staršie: **molové teplo**, **mólové teplo**) je tepelná kapacita vztiahnutá na jednotku látkového množstva, teda jeden mol. 

Ide teda o množstvo tepla, ktoré je potrebné k zvýšeniu teploty jedného mólu látky o jeden teplotný stupeň. Molárna tepelná kapacita je mierne teplotne závislá, preto je nutné pri presnejších hodnotách uvádzať, k akej teplote látky sa vzťahuje.

## Označovanie
* Značka: C
* Jednotka v sústave SI:
** v základných jednotkách:  kilogram meter štvorcový na sekundu na druhú, mol a kelvin, označuje sa  \rm kg \cdot \rm m^{2} \cdot \rm s^{-2} \cdot \rm{mol}^{-1} \cdot \rm K^{-1}
** v odvodených jednotkách:  joule na mol a kelvin, označuje sa  \rm J \cdot \rm{mol}^{-1} \cdot \rm K^{-1}

## Výpočet
Hodnotu molárnej tepelnej kapacity je možné získať zo vzťahu
:C = Mc,
kde M je molárna hmotnosť a c je merná tepelná kapacita látky.

## Pozri aj

* Tepelná kapacita
* Merná tepelná kapacita
* Molárne skupenské teplo

Kategória:Chemické veličiny
Kategória:Tepelné kapacity
Kategória:Tepelné vlastnosti materiálov
Kategória:Materiálové konštanty
Skupenské teplo

K vyvolaniu prechodu zložky z jednej fázy do inej fázy je nutné látke dodať (resp. látke odobrať) určité množstvo tepla. Toto množstvo tepla, ktoré je nutné pridať alebo odobrať látke sa nazýva **skupenské teplo**. Množstvo tepla, ktoré je nutné pridať či odobrať 1 kilogramu látky sa nazýva **merným skupenským teplom**. Množstvo tepla, ktoré je nutné pridať (resp. odobrať) 1 mólu látky sa nazýva **molárnym skupenským teplom**.

## Označovanie
* Značka: L alebo l
* Základná jednotka: joule, značka J
* Ďalšie jednotky: pozri teplo

## Skupenské teplá
* Skupenské teplo topenia
* Skupenské teplo tuhnutia
* Skupenské teplo varu
* Skupenské teplo kondenzácie
* Skupenské teplo sublimácie

## Výpočet
Podľa prvej termodynamickej vety zodpovedá skupenské teplo zmene vnútornej energie zväčšené o prácu, ktorú sústava pri skupenskej premene vykoná. Ak označíme vnútornú energiu počiatočnej fázy (pre jeden kilogram) ako U_1 a jej objem V_1 a podobne vnútornú energiu konečnej fázy U_2 a objem V_2, potom pre skupenské teplo l dostaneme 
:l = U_2-U_1+p(V_2-V_1),
kde p je stály tlak, pri ktorom prebehne premena skupenstva. Prvý člen (U_2-U_1) je označovaný ako **vnútorné skupenské teplo**, pretože sa spotrebuje na zmenu vnútornej energie. Druhý člen p(V_2-V_1) je označovaný ako **vonkajšie skupenské teplo**. Ide o časť tepla, ktorá sa premení na prácu.

Uvedenú rovnicu je možné upraviť na tvar
:l= (U_2+pV_2)-(U_1+pV_1) = I_2-I_1,
kde I_1 a I_2 označuje entalpiu počiatočnej a koncovej fázy. Skupenské teplo je teda rovné zmene entalpie.

Je možné postupovať tiež tým spôsobom, že fázová premena látky za stálej teploty a tlaku považujeme za izotermický vratný dej. V takom prípade je možné rozdiel medzi entropiou počiatočného a koncového stavu zapísať vzťahom
:S_2-S_1=\frac{l}{T},
kde S_1, S_2 označuje entropiu počiatočného a koncového stavu a T je teplota.

Porovnaním predchádzajúcich vzťahov je vidieť, že
:G_2 = U_2+pV_2-TS_2=U_1+pV_1-TS_1=G_1,
kde G_1 a G_2 označuje voľnú entalpiu počiatočnej a koncovej fázy. Pokiaľ sú teda obidve fázy v rovnováhe, sú si voľné entalpie počiatočnej a koncovej fázy rovné.

## Pozri aj

* Fáza (termodynamika)
* Skupenstvo
* Clausiusova-Clapeyronova rovnica
Merné skupenské teplo topenia

**Hmotnostné skupenské teplo topenia** je teplo, ktoré prijme 1 kilogram pevnej látky, ak sa pri teplote topenia celá premení na kvapalinu o tej istej teplote.

## Označovanie
* Značka: *l<sub>t</sub>*
* Základná fyzikálna jednotka: *joule na kilogram*, skratka *J/kg*
* Ďalšie jednotky: *kilojoule na kilogram*, 1 *kJ/kg* = 1 000 *J/kg*

## Výpočet
Hmotnostné skupenské teplo topenia sa určí ako podiel skupenského tepla topenia L_t a hmotnosti m látky.
:l_t = \frac{L_t}{m}

## Príklady hodnôt

## Pozri aj

* Skupenské teplo topenia
* Skupenské teplo
* Topenie

Kategória:Tepelné vlastnosti materiálov
Kategória:Skupenské teplá
Kategória:Materiálové konštanty
Skupenské teplo tuhnutia

**Skupenské teplo tuhnutia** je teplo, ktoré odovzdá kvapalina pri prechode na pevnú látku počas tuhnutia.

Veľkosť skupenského tepla tuhnutia je pre rovnakú látku rovnaké ako veľkosť skupenského tepla topenia.

Teplo, ktoré odovzdá 1 kilogram látky sa nazýva merné skupenské teplo tuhnutia.

## Označovanie
* Značka: L_t
* Základná fyzikálna jednotka: joule, skratka *J*
* Ďalšie jednotky: kilojoule *kJ*, megajoule *MJ*

## Výpočet
Hodnotu skupenského tepla tuhnutia je možné určiť zo vzťahu
:L_t = m l_t \,,
kde m je hmotnosť a l_t je merné skupenské teplo tuhnutia, ktorého hodnota je rovnaká ako hodnota merného skupenského tepla topenia.

## Pozri aj

* Tuhnutie
* Merné skupenské teplo tuhnutia
* Skupenské teplo topenia
* Skupenské teplo

Kategória:Skupenské teplá
Merné skupenské teplo tuhnutia

**Hmotnostné skupenské teplo tuhnutia** je teplo, ktoré odovzdá 1 kilogram kvapaliny, ak sa pri teplote tuhnutia celý premení na pevnú látku o tej istej teplote.

Hodnota merného skupenského tepla tuhnutia je pre danú látku rovnaká ako hodnota merného skupenského tepla topenia.

## Označovanie
* Značka: *l<sub>t</sub>*
* Základná fyzikálna jednotka: *joule na kilogram*, skratka *J/kg*
* Ďalšie jednotky: *kilojoule na kilogram*, 1 *kJ/kg* = 1 000 *J/kg*

## Výpočet
Merné skupenské teplo tuhnutia sa určí ako podiel skupenského tepla tuhnutia L_t a hmotnosti m látky, tzn.
:l_t = \frac{L_t}{m}

## Pozri aj

* Skupenské teplo tuhnutia
* Merné skupenské teplo
* Tuhnute
* Merné skupenské teplo topenia

Kategória:Tepelné vlastnosti materiálov
Kategória:Skupenské teplá
Kategória:Materiálové konštanty
Skupenské teplo varu

Skupenske teplo varu je teplo ktoré prijme kvapalina **Skupenské teplo varu** alebo **skupenské teplo vyparovania** *pri [[teplota varu|teplote varu]]* je teplo, ktoré prijme kvapalina pri skupenskom prechode na plyn počas vyparovania pri teplote varu (teda pri vrení).

Skupenské teplo vyparovania je potrebné určiť pre každú teplotu zvlášť, pretože vyparovanie môže prebiehať pri ľubovoľnej teplote, zatiaľ čo skupenské teplo varu sa určuje pri teplote varu (ide teda o skupenské teplo vyparovania pri teplote varu).

Veľkosť skupenského tepla varu je pre rovnakú látku rovnaké ako veľkosť skupenského tepla kondenzácie.

Teplo, ktoré prijme 1 kilogram kvapaliny pri premene  na paru pri teplote varu sa nazýva hmotnostné skupenské teplo varu (starší výraz merné skupenské teplo varu).

## Označovanie
* Značka: *L<sub>v</sub>*
* Základná fyzikálna jednotka: *[[joule]]*, skratka *J*
* Ďalšie jednotky: *kilojoule kJ*, *megajoule MJ, gigajoule GJ*

## Výpočet
Hodnotu skupenského tepla varu je možné určiť zo vzťahu
:L_v = m.l_v \,,
kde *m* je hmotnosť a *l<sub>v</sub>* je merné skupenské teplo varu, ktoré má rovnakú hodnotu ako skupenské teplo kondenzácie.

## Pozri aj

* Vyparovanie
* Var
* Merné skupenské teplo varu
* Skupenské teplo kondenzácie
* Skupenské teplo

Kategória:Skupenské teplá
Merné skupenské teplo varu

**Merné skupenské teplo varu** (tiež **vyparovania**) je teplo, ktoré prijme 1 kilogram kvapaliny, ak sa pri teplote varu celá premení na plyn o tej istej teplote.

Merné skupenské teplo vyparovania sa určuje pre každú teplotu zvlášť, keďže vyparovanie môže prebiehať pri ľubovoľnej teplote, zatiaľ čo merné skupenské teplo varu sa určuje pre teplotu varu (ide teda o merné skupenské teplo vyparovania pri teplote varu).

## Označovanie
* Značka: *l<sub>v</sub>*
* Základná fyzikálna jednotka: *[[joule]] na [[kilogram]]*, skratka *J/kg*
* Ďalšie jednotky: *kilojoule na kilogram*, 1 *kJ/kg* = 1 000 *J/kg*

## Výpočet
Merné skupenské teplo varu sa určí ako podiel skupenského tepla varu L_v a hmotnosti m látky, tzn.
:l_v = \frac{L_v}{m}

## Príklady

## Súvisiace články
* Var (fyzika)
* Vyparovanie
* Skupenské teplo varu
* Merná tepelná kapacita

Kategória:Tepelné vlastnosti materiálov
Kategória:Skupenské teplá
Kategória:Materiálové konštanty
Skupenské teplo kondenzácie

**Skupenské teplo kondenzácie** (tiež **skupenské teplo skvapalnenia**) je teplo, ktoré odovzdá plyn pri skupenskom prechode na kvapalinu počas kondenzácie (skvapalnenia).

Veľkosť skupenského tepla kondenzácie je pre rovnakú látku rovnaká ako veľkosť skupenského tepla varu.

Teplo, ktoré prijme 1 kilogram látky sa nazýva merné skupenské teplo kondenzácie.

## Označovanie
* Značka: *L<sub>v</sub>*
* Základná fyzikálna jednotka: *[[joule]]*, skratka *J*
* Ďalšie jednotky: *kilojoule kJ*, *megajoule MJ*

## Výpočet
Hodnotu skupenského tepla kondenzácie je možné určiť zo vzťahu
:L_v = m l_v \,,
kde *m* je hmotnosť a *l<sub>v</sub>* je merné skupenské teplo kondenzácie, ktoré má rovnakú hodnotu ako skupenské teplo varu.

## Pozri aj

* Kondenzácia
* Merné skupenské teplo kondenzácie
* Skupenské teplo varu
* Skupenské teplo

Kategória:Skupenské teplá
Zložka sústavy

**Zložka sústavy** v termodynamickom ponímaní je chemicky čistá látka (látky), z ktorých sa dá zložiť sústava skupenských fáz. Jednotlivé látky sa nazývajú zložkami (komponentami) sústavy.

Príkladom môže byť sústava voda-ľad (chemicky čistá voda), ktorá sa skladá z dvoch fáz jednej zložky H2O, iným príkladom je vodný roztok modrej skalice CuSO4, ktorý je sústavou o s jednou fázou s dvoma zložkami (H2O,CuSO4).

Počet nezávislých zložiek v sústave musí byť stály. Sústava s n zložkami sa niekedy nazýva sústavou n-tého rádu.

Kategória:Termodynamika
Kategória:Termika
Skupenské teplo topenia

**Skupenské teplo topenia** resp. **skupenské teplo tavenia** je teplo, ktoré príjme pevná látka pri skupenskom prechode na kvapalinu počas procesu topenia.

Teplo, ktoré prijme 1 kilogram látky sa nazýva merné skupenské teplo topenia.

## Označovanie
* Značka: *L<sub>t</sub>*
* Základná fyzikálna jednotka: *[[joule]]*, skratka *J*
* Ďalšie jednotky: *kilojoule kJ*, *megajoule MJ*

## Výpočet
Hodnotu skupenského tepla topenia je možné vypočítať zo vzťahu
:L_t =  l_t .  m \,,
kde *m* je hmotnosť a *l<sub>t</sub>* je merné skupenské teplo topenia.

## Pozri aj

* Topenie
* Tavenie
* Merné skupenské teplo topenia
* Skupenské teplo tuhnutia
* Skupenské teplo

Kategória:Skupenské teplá
Merné skupenské teplo kondenzácie

**Merné skupenské teplo kondenzácie** (tiež **merné skupenské teplo skvapalnenia**) je teplo, ktoré odovzdá 1 kilogram plynu, ak sa celý premení na kvapalinu o tej istej teplote.

Hodnota merného skupenského tepla kondenzácie je pre danú látku rovnaká ako hodnota merného skupenského tepla varu.

## Označovanie
* Značka: *l<sub>v</sub>*
* Základná fyzikálna jednotka: *joule na kilogram*, skratka *J/kg*
* Ďalšie jednotky: *kilojoule na kilogram*, 1 *kJ/kg* = 1 000 *J/kg*

## Výpočet
Merné skupenské teplo kondenzácie sa určí ako podiel skupenského tepla kondenzácie L_v a hmotnosti m látky, tzn.
:l_v = \frac{L_v}{m}

## Súvisiace články
* Skupenské teplo kondenzácie
* Skupenské teplo
* Kondenzácia
* Merné skupenské teplo varu

Kategória:Skupenské teplá
Kategória:Tepelné vlastnosti materiálov
Kategória:Materiálové konštanty
Skupenské teplo sublimácie

**Skupenské teplo sublimácie** je teplo, ktoré príjme pevná látka pri prechode na plyn počas sublimácie (teda bez predchádzajúcej fázy topenia).

Teplo, ktoré prijme 1 kilogram látky sa nazýva merné skupenské teplo sublimácie.

Pri desublimácii je hodnota skupenského tepla rovnaká ako pri sublimácii, preto sa používa iba skupenské teplo sublimácie.

## Označovanie
* Značka: *L<sub>s</sub>*
* Základná fyzikálna jednotka: *[[joule]]*, skratka *J*
* Ďalšie jednotky: *kilojoule kJ*, *megajoule MJ*

## Výpočet
Hodnotu skupenského tepla sublimácie je možné určiť zo vzťahu
:L_s = m l_s \,,
kde *m* je hmotnosť a *l<sub>s</sub>* je merné skupenské teplo sublimácie.

## Pozri aj

* Sublimácia
* Desublimácia
* Merné skupenské teplo sublimácie
* Skupenské teplo

Kategória:Skupenské teplá
Centrum Bottova

**Centrum Bottova** bolo obchodné centrum v Bratislave, v mestskej časti Staré Mesto v lokalite Zóna Chalupkova.

## História
Centrum Bottova postavil v roku 1996 rakúsky investor, krátko pred otvorením centra ale budovu predal. V roku 2005 budovu kúpila izraelská developerská skupina Vara, ktorá v roku 2007 plánovala prestavbu na najprv 106 metrový vežiak, neskôr pri oživení projektu v roku 2010 na 80 metrový vežiak. Projekt sa však z dôvodu finančnej krízy nerealizoval.   

V roku 2013 budovu kúpila spoločnosť HB Reavis Slovakia v rámci "*sceľovania územia, potrebného pre výstavbu projektu [[Twin City (Bratislava)|Twin City]]."* V roku 2014 bolo Centrum Bottova uzatvorené a na istý čas ostala budova opustená. V roku 2016 sa začalo s kompletnou rekonštrukciou budovy, kde okrem výmeny okien a nových inštalácii budova dostala aj novú bielo-šedú fasádu. Medzitým sa do budovy presťahoval predajca elektroniky Alza a 1. októbra 2016 v nej otvorili nový showroom na prvom poschodí a na polovici prízemia. Zvyšná časť prízemia budovy sa neskôr začala rekonštruovať spolu so stavbou nástupíšt na mieste časti bývalej továrne Kablo na Autobusovú stanicu Bottova, ktorú otvorili presne o rok neskôr, teda 1. októbra 2017.  

## Súčasnosť
Budova bola z polovice využívaná ako Autobusová stanica Bottova a z druhej polovice ako sídlo predajcu elektroniky Alza. Autobusová stanica v budove sídlila do 30. septembra 2021, kedy bola otvorená nová autobusová stanica Nivy na mieste starej Autobusovej stanice Mlynské Nivy. Následne bude pravdepodobne plánovaná asanácia tejto budovy.

## Dopravné spojenie

## Externé odkazy
* Článok o plánovanej prestavbe na ASB 
* Článok o plánovanej prestavbe na stránke Bratislavských novín

Kategória:Stavby v Bratislave
Kategória:Nákupné centrá v Bratislave
Merné skupenské teplo sublimácie

**Merné skupenské teplo sublimácie** je teplo, ktoré príjme 1 kilogram pevnej látky, ak sa celá premení na plyn pri sublimácii, tzn. bez predchádzajúcej fázy topenia.

Pri desublimácii je hodnota merného skupenského tepla rovnaká ako pri sublimácii, preto sa používa iba merné skupenské teplo sublimácie.

## Označovanie
* Značka: *l<sub>s</sub>*
* Základná fyzikálna jednotka: *[[joule]] na [[kilogram]]*, skratka *J/kg*
* Ďalšie jednotky: *kilojoule na kilogram*, 1 *kJ/kg* = 1 000 *J/kg*

## Výpočet
Merné skupenské teplo sublimácie sa určí ako podiel skupenského tepla sublimácie L_s a hmotnosti m látky, tzn.
:l_s = \frac{L_s}{m}

## Súvisiace články
* Skupenské teplo sublimácie
* Skupenské teplo
* Sublimácia

Kategória:Tepelné vlastnosti materiálov
Kategória:Skupenské teplá
Kategória:Materiálové konštanty
SSC Neapol

**Società Sportiva Calcio Napoli** alebo **SSC Neapol** je taliansky profesionálny futbalový klub so sídlom v meste Neapol.
Pôvodne bol založený v roku 1904. Klub hrával počas svojej histórie väčšinu sezón na špici talianskeho futbalu. V Serie A hrajú po postupe z druhej ligy od sezóny 2007/08.

Hráči Neapola nosia azúrovo-modré dresy a vyhrali Serie A štyrikrát, a to v sezónach 1986-87, 1989-90, 2022/2023 a 2024/2025. Taktiež vyhrali taliansky pohár Coppa Italia šesťkrát.

Na európskej úrovni triumfovali v roku 1989 v Pohári UEFA. Historicky je SSC Neapol deviatym najúspešnejším talianskym klubom a najúspešnejším klubom z Južného Talianska.

Klub mal počas svojej histórie viaceré zmeny názvu, vrátane zlúčenia s klubom Internazionale Napoli. Ich posledná zmena prebehla v roku 2004, kedy klub vyhlásil bankrot, ale bol znovu obnovený investíciou filmovým producentom Aureliom De Laurentiisom, ktorý zmenil názov na *Napoli Soccer*, historický názov *Società Sportiva Calcio Napoli* mu dal začiatkom roku 2006.

Klub hrá svoje domáce zápas na štadióne Stadio Diego Armando Maradona ktorý sa pôvodne volal Stadio San Paolo, ktorý má kapacitu 54 726 divákov (pôvodne 78&nbsp;210).

Slovenský záložník Marek Hamšík bol dlhé roky kapitánom tohto klubu a zaradil sa medzi najväčšie legendy SSC. Marek takisto drží druhý najvyšší rekord v strelených góloch a taktiež ma najviac odohraných zápasov v drese SSC.

## Úspechy

### Vyhrané domáce súťaže

* **[[Serie A]] (4x)**

1987,1990,2023,2025

* bezrámu|49x49bod'''Coppa Italia''' **(6x)**

1962,1976,1987 2012,2014,2020

* bezrámu|44x44bod**[[Supercoppa Italiana]] (2x)**

1990,2014

### Vyhrané medzinárodné súťaže

* **[[Európska liga UEFA|UEFA Cup / Európska liga UEFA]] (1x)**

1989

## Referencie

## Iné projekty

## Externé odkazy
* Oficiálna stránka (portál talianskej, anglickej, španielsky a čínskej verzie)

Kategória:Talianske futbalové kluby
Kategória:Neapol
Kategória:Kluby Serie A
Bad Buchau

**Bad Buchau** je mesto v krajinskom okrese Biberach v spolkovej krajine Bádensko-Württembersko v Nemecku. Mesto má 4 088 obyvateľov a rozlohu 23,77 km².

## Geografia a poloha
[náhľad|left|Jazero [Federsee pri **Bad Buchau**]]
Bad Buchau je kúpeľne mesto, ktoré leží na západ od mesta Biberach an der Riß, pri jazere Federsee. Mesto je turisticky známe ako liečivé rašeliniskové kúpele a liečivé minerálne kúpele.

## Turistika
Toto švábske kúpeľné mesto ponúka svojim kúpeľným hosťom početné terapie – nachádzajú sa tu rašeliniskové kúpele a veľké termálne kúpele (*Adelindis-Therme*) so saunou. Termálna voda vyviera z hĺbky 795 m, a má teplotu od 47,5 °C.

Jazero Federsee pri Bad Buchau, je s 3 300 ha najväčším rašeliniskom v juhozápadnom Nemecku. Jazero je dôležité pre ochranu vtáctva. Na 3 300 hektárov rašeliniska žije 265 vtáčích druhov, z toho 107 vtáčích druhov tu aj hniezdi.

## Kultúra a pamiatky
náhľad|left|Múzeum (''Federseemuseum'') pri '''Bad Buchau'''
Mesto sa nachádza na švábskej barokovej ceste (*Oberschwäbischen Barockstraße*) 

### Múzeum
Pri meste Bad Buchau je múzeum (*Federseemuseum*) v podobe osady z doby kamennej, bolo založené v roku 1968.
 
### Stavby
* Kostol *St. Cornelius a Cyprianus*, jedna z prvých stavieb klasicizmu južného Nemecka.

## Pôsobili v Bad Buchau
* Eduard Mörike, spisovateľ a básnik - pôsobil tu v roku 1828

## Iné projekty

## Externé odkazy
* Oficiálna stránka

Kategória:Mestá v Bádensku-Württembersku
Kategória:Slobodné ríšske mestá
Druhá bitka o Atlantik

**Druhá bitka o Atlantik** bola jednou z najdlhších a najdôležitejších kampaní druhej svetovej vojny. Trvala po celý konflikt a z hľadiska západného frontu a prežitia Spojeného kráľovstva ju možno považovať za rozhodujúce stretnutie. Bitka o Atlantik vrcholila v polovici roku 1940 a pokračovala s rôznou intenzitou do konca roku 1943, kedy boje nemeckých ponoriek so Spojeneckými zásobovacími konvojmi vrcholili.

Bitka o Atlantik začala 3. októbra 1939 keď nemecká ponorka *U-100* potopila britský parník SS ''Athenia''. Postupne nemecké ponorky začali operovať ďalej od Anglicka v severnom Atlantiku s podporou diaľkových lietadiel Focke-Wulf Fw 200 Condor.

13. decembra 1939 došlo k stretu nemeckého ťažkého krížniku Admiral Graf Spee a britského ťažkého krížniku HMS Exeter s podporou ľahkých krížnikov HMS Ajax a HMS Achilles, ktorý bol známy ako bitka pri ústí La Plata a skončil potopením ťažko poškodeného nemeckého krížniku 17. decembra.

Zlaté obdobie nemeckých ponoriek začalo po vstupe USA do vojny v decembri 1941, keď potopili mnoho lodí pri východnom pobreží Spojených štátov a v Karibskom mori. Jedna ponorka dokonca ostreľovala ústie rieky Mississippi. Z tejto oblasti sa nemecké ponorky stiahli zhruba v júni 1942, ale posledná loď bola pri New Yorku nemeckou ponorkou potopená 8. mája 1945.

Zhruba v apríli a máji 1943 došlo k definitívnemu obratu vo vývoji konfliktu, keď masívne nasadenie stíhačov, hliadkujúcich bombardérov B-24 Liberator a Short Sunderland, sprievodných lietadlových lodí, nových verzií radarov, ASDICu, vrhačov hlbinných náloží a mín (hlavne typu *[[hedgehog]]*) a prístrojov umožňujúcich určiť presnú lokáciu vysielajúcej ponorky (H/F D/F) definitívne zvrátilo pomer sil v prospech Spojencov. Nemecké vylepšenia ponoriek (výkonnejšie ponorky typu XXI a XXIII, protilietadlové ponorky, šnorchel a vylepšené typy torpéd) nedokázali situáciu zvrátiť a stále sa zhoršujúca situácia nakoniec vyústila v niečo, čo už ani nepripomínalo vojnu, ale skôr hon na nemecké ponorky. Veľkú rolu tiež hrala schopnosť Spojencov čítať nemecké správy šifrované prístrojom Enigma.

## Námorná časť operácií
 
File:Seconde guerre mondiale - HMS Repulse.jpg|HMS Repulse skrz periskop

File:Allied tanker torpedoed.jpg|Britský tanker ide ku dnu
File:Admiral-graf-spee.jpg|Nemecká loď Admiral Graf Spee sa potápa
File:Atlanticflagsub.jpg|Kanaďania obsadzujú Nemeckú ponorku


## Bitka z pohľadu pilotov
 
File:Convoy_WS-12_en_route_to_Cape_Town,_1941.jpg|Americký bombardér Vought SB2U Vindicator sprevádza konvoj
File:Focke Wulf Fw200.jpg|Nemecký bombardér Focke-Wulf Fw 200 na obkrúžnom lete
File:Submarine attack (AWM 304949).jpg|Nemecká ponorka podobná slávnej U-234 pod útokom Britského letectva
File:Germansailorinwater.jpg|Nemecký námorník sa topí, a žiada o pomoc
 

## Iné projekty

Kategória:Bitky druhej svetovej vojny
Kategória:Námorné bitky druhej svetovej vojny
Brisingr

**Brisingr** je fantasy kniha a tretí diel edície Odkaz Dračích jazdcov, ktorej autorom je Christopher Paolini. Kniha bola v USA vydaná dňa 20. septembra 2008. Na jej obálke je kresba zlatohnedého draka od J. J. Palencara.

Pôvodný „pracovný“ názov knihy bol *Empire*, čiže *Ríša*, neskôr však autor zverejnil, že sa kniha bude volať Brisingr, čo v Paoliniho starodávnom jazyku elfov znamená oheň. Zároveň je to prvé slovom v tomto jazyku, ktoré sa podľa príbehu Eragon naučil a nazval tak aj jeho meč.

Slovenské vydanie Brisingra vyšlo 31. januára 2009. Kniha má 656 strán a v súčasnosti sa pre veľký záujem čitateľov pripravuje už druhá dotlač.

## Externé odkazy
* Oficiálna stránka edície

Kategória:Knihy z 2008
Kategória:Odkaz Dračích jazdcov
Kategória:Romány USA
Kategória:Sfilmované knihy
Ázijské tigre

[right|thumb|[Ázia|Ázijské tigre|291x291px]]

**Ázijské tigre** sú rýchlo rozvíjajúce sa krajiny:
# vo východnej Ázii – Kórejská republika, Taiwan, Hongkong
# v pevninskej časti juhovýchodnej Ázie – Thajsko, Malajzia, Singapur
# v ostrovnej časti juhovýchodnej Ázie – Indonézia, Filipíny

## 1. vlna
* Kórejská republika
* Hongkong
* Singapur
* Taiwan

## 2. vlna
* Thajsko
* Malajzia
* Indonézia
* Filipíny

## 3. vlna
* Vietnam
* Laos
* Čína
* Kambodža
* Pakistan
* India 

Kategória:Ázia